Document ID: 32015R0208

KOMISJONI DELEGEERITUD MÄÄRUS (EL) 2015/208,
8. detsember 2014,
millega täiendatakse Euroopa Parlamendi ja nõukogu määrust (EL) nr 167/2013 põllu- ja metsamajanduses kasutatavatele sõidukitele tüübikinnituse andmisega seotud kasutusohutuse nõuete osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 5. veebruari 2013. aasta määrust (EL) nr 167/2013 põllu- ja metsamajanduses kasutatavate sõidukite kinnituse ja turujärelevalve kohta, (1) eriti selle artikli 17 lõiget 5 ja artikli 49 lõiget 3,
ning arvestades järgmist:
(1)
Siseturg on sisepiirideta ala, kus on tagatud kaupade, isikute, teenuste ja kapitali vaba liikumine. Seda eesmärki silmas pidades kehtestati põllu- ja metsamajanduses kasutatavatele sõidukitele ning nende süsteemidele, osistele ja eraldi seadmestikele määrusega (EL) nr 167/2013 terviklik ELi tüübikinnituse ja tugevdatud turujärelevalve süsteem.
(2)
Määruse (EL) nr 167/2013 artikli 3 lõikes 8 sätestatud traktori mõiste alla kuuluvatele põllu- ja metsamajanduses kasutatavatele sõidukitele, millele masinad paigaldatakse, tuleks anda tüübikinnitus käesoleva määruse artikli 77 kohaselt.
(3)
Need paigaldatud masinad võimaldavad traktoreid kasutada mitmesugustel põllu- ja metsatöödel, kaasa arvatud eriotstarbelistel töödel. Seetõttu tuleks paigaldatud masinate suhtes kohaldada Euroopa Parlamendi ja nõukogu direktiivi 2006/42/EÜ, (2) nagu on sätestatud määruse (EL) nr 167/2013 artiklis 77.
(4)
Nõukogu otsusega 97/836/EÜ (3) ühines Euroopa Liit ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist („1958. aasta muudetud kokkulepe”). Oma teatises „CARS 2020: Euroopa konkurentsivõimelise ja jätkusuutliku autotööstuse tegevuskava” rõhutas komisjon, et 1958. aasta ÜRO Euroopa Majanduskomisjoni kokkuleppes kehtestatud rahvusvaheliste eeskirjade heakskiitmine on parim viis mittetariifsete tõkete kõrvaldamiseks kaubanduses.
(5)
Otsusega 97/836/EÜ ühines Euroopa Liit ka ÜRO Euroopa Majanduskomisjoni eeskirjadega nr 3, 4, 5, 6, 7, 19, 23, 31, 37, 38, 43, 71, 79, 98 ja 99.
(6)
Euroopa Liidus on mõned sõidukite osi käsitlevates määrustes kehtestatud nõuetest võetud üle vastavatest ÜRO Euroopa Majanduskomisjoni eeskirjadest. Tehnoloogia arenedes muudetakse ÜRO Euroopa Majanduskomisjoni eeskirju pidevalt ja asjakohaseid Euroopa Liidu määrusi tuleb korrapäraselt ajakohastada, et need oleksid jätkuvalt kooskõlas vastavate ÜRO Euroopa Majanduskomisjoni eeskirjade sisuga.
(7)
Määruses (EL) nr 167/2013 on sätestatud võimalus kohaldada ÜRO Euroopa Majanduskomisjoni eeskirju Euroopa Liidu õigusaktide alusel sõidukile ELi tüübikinnituse andmiseks. Kõnealuse määruse kohaselt tuleb Euroopa Liidu õigusaktidega võrdsetel alustel kohaldatavate ÜRO Euroopa Majanduskomisjoni eeskirjade kohast tüübikinnitust käsitada kõnealusele määrusele ning selle delegeeritud õigusaktidele või rakendusaktidele vastava ELi tüübikinnitusena.
(8)
ÜRO Euroopa Majanduskomisjoni eeskirjade kohaldamine Euroopa Liidu õigusaktidega võrdsetel alustel aitab vältida mitte ainult tehniliste nõuete, vaid ka sertifitseerimis- ja haldusmenetluste dubleerimist. Lisaks peaks otse rahvusvaheliselt kokkulepitud standarditel põhinev tüübikinnitus parandama turulepääsu kolmandates riikides, eelkõige 1958. aasta muudetud kokkuleppe osalisriikides, edendades nii liidu tootmisharu konkurentsivõimet.
(9)
On asjakohane lisada ÜRO Euroopa Majanduskomisjoni eeskirjad nr 3, 4, 5, 6, 7, 19, 23, 31, 37, 38, 43, 71, 79, 98, 99, 106, 112 ja 113 käesoleva määruse I lisasse, milles loetletakse Euroopa Liidu õigusaktidega võrdsetel alustel kohaldatavad ÜRO Euroopa Majanduskomisjoni eeskirjad.
(10)
Määruse (EL) nr 167/2013 artiklis 17 ja kõnealuse määruse I lisas on sätestatud kasutusohutusele esitatavad nõuded, mida varem käsitleti määrusega kehtetuks tunnistatud direktiivides. Kuigi määruses kehtestatud nõuded on suures osas üle kantud nimetatud kehtetuks tunnistatud direktiividest, tuleks vajaduse korral teha olulised muudatused, et võtta arvesse tehnilist arengut, laiendada reguleerimisala täiendavatele sõidukikategooriatele või suurendada ohutuse taset, näiteks seoses juhitavuse, klaaspindade, mõõtmete ja masside, rehvide ja mehaaniliste haakeseadistega, mida peetakse põllu- ja metsamajanduses kasutatavate sõidukite kasutusohutuse seisukohast väga tähtsaks. Tuleks kehtestada valmistajakiirust, kiirusregulaatorit ja kiiruspiirikuid käsitlevad nõuded, et hõlmata maastikusõiduks loodud, kuid ka kõvakattega avalikel teedel sõitvate põllu- ja metsamajanduslike traktorite eripära.
(11)
Kui tootjad võivad määruse (EL) nr 167/2013 artikli 2 kohaselt valida, kas taotleda riikliku tüübikinnituse andmist, peaks liikmesriikidel olema kõigis käesolevas määruses käsitletavates küsimustes vabadus kehtestada riikliku tüübikinnituse andmise eesmärgil määruse nõuetest erinevad nõuded.
Riikliku tüübikinnituse andmisel ei või riiklikud asutused kasutusohutusega seotud põhjustel keelduda selles määruses sätestatud nõuetele (välja arvatud teatud küsimusi käsitlevad nõuded, sest osal liikmesriikidel on rangemad riiklikud nõuded) vastavatele sõidukitele, süsteemidele, osistele ja eraldi seadmestikele tüübikinnituse andmisest.
(12)
Liikmesriigid peaksid keelama käesoleva määruse nõuetele mittevastavate uute sõidukite turul kättesaadavaks tegemise, registreerimise või kasutuselevõtu samast kuupäevast, mis on sätestatud määruses (EL) nr 167/2013 ja muudes selle alusel vastu võetud delegeeritud õigusaktides.
(13)
Et kõikidel uutel tüübikinnituse eeskirjadel oleks ühtne kohaldamiskuupäev, tuleb käesolevat määrust kohaldada alates 1. jaanuarist 2016, st määruse (EL) nr 167/2013 kohaldamiskuupäevast,
ON VASTU VÕTNUD KÄESOLEVA MÄÄRUSE:
I PEATÜKK
SISU JA MÕISTED
Artikkel 1
Sisu
Käesoleva määrusega kehtestatakse kooskõlas määrusega (EL) nr 167/2013 üksikasjalikud tehnilised kasutusohutusega (v.a pidurdustõhususega) seotud nõuded ja katsemenetlused põllu- ja metsamajanduses kasutatavate sõidukite ning neile mõeldud süsteemide, osiste ja eraldi seadmestiku tüübikinnituse ja turujärelevalve jaoks.
Artikkel 2
Mõisted
Kasutatakse määruse (EL) nr 167/2013 mõisteid. Lisaks kasutatakse järgmisi mõisteid:
1) „pukseerimisseadis”- traktori osis, mis on kavandatud toimima traktori ja veetava tehnoloogilise haagismasina mehaanilise vahelülina, et vedada traktor minema juhul, kui see ei saa ise liikuda;
2) „töökorras sõiduki tühimass”- tavapäraseks kasutuseks valmis koormata sõiduki mass, mis sisaldab tootja tehnilistele kirjeldustele vastavat standardvarustust, jahutusvedelikku, määrdeaineid, kütust, tööriistu ja juhti (75 kg), kuid ei sisalda lisavarustust;
3) „rool”- roolisüsteemi osa, mida juht traktori liikumissuuna muutmiseks keerab;
4) „roolimisjõud”- jõud, mida juht peab sõiduki juhtimiseks rooli suhtes rakendama;
5) „kasutuseks ettenähtud rehvid”- tootja poolt kõnealusele sõidukitüübile ettenähtud ja teatises, mille näidis on toodud määruse (EL) nr 167/2013 artikli 68 punktis a, nimetatud rehvitüüp või rehvitüübid;
6) „kasutuseks ettenähtud roomikud”- tootja poolt kõnealusele sõidukitüübile ettenähtud ja teatises, mille näidis on toodud määruse (EL) nr 167/2013 artikli 68 punktis a, nimetatud roomikutüüp või roomikutüübid;
7) „tahavaatepeegel”- mis tahes seadis, mis on ette nähtud IX lisa punktis 5 geomeetriliselt määratletud nägemisvälja piires tahasuunas hea vaate tagamiseks, mida ettenähtud piirides ei varja traktori osad ega traktoris viibijad;
8) „sisemine tahavaatepeegel”- tahavaatepeegel, mis on paigaldatud traktori kabiini või raamile;
9) „tahavaatepeegli klass”- kõik tahavaatepeeglid, millel on üks või mitu ühist omadust või funktsiooni;
10) „latern”- seade, mida kasutatakse tee valgustamiseks (esilatern) või valgussignaali andmiseks;
11) „traktori teljevahe” või „sõiduki teljevahe”- traktori või sõiduki telgesid läbiva keskmise pikitasapinnaga risti asetsevate vertikaaltasapindade vahe;
12) „täismassiga sõiduk”- sõiduk, mille last vastab suurimale tehniliselt lubatud massile.
II PEATÜKK
SÕIDUKI KASUTUSOHUTUSE NÕUDED
Artikkel 3
Kasutusohutusega seotud paigaldus- ja tõendamisnõuded
1. Tootja varustab põllu- ja metsamajanduses kasutatavad sõidukid kasutusohutust mõjutavate süsteemide, osiste ja eraldi seadmestikega, mis on kavandatud, ehitatud ja paigaldatud nii, et tavapäraselt kasutatav ja tootja eeskirjade kohaselt hooldatav sõiduk vastab artiklites 5-38 sätestatud üksikasjalikele tehnilistele nõuetele ja katsemenetlustele.
2. Tootja tõendab kinnitusasutusele füüsiliste demonstratsioonkatsete abil, et Euroopa Liidu turul kättesaadavaks tehtavad, Euroopa Liidus registreeritavad või kasutusele võetavad põllu- ja metsamajanduses kasutatavad sõidukid vastavad määruse (EL) nr 167/2013 artiklis 17 ja sama määruse I lisas sätestatud kasutusohutuse nõuetele ning käesoleva määruse artiklites 5-38 sätestatud üksikasjalikele tehnilistele nõuetele ja katsemenetlustele.
3. Tootja tagab, et turul kättesaadavaks tehtud või Euroopa Liidus kasutusele võetud varuosad vastavad käesolevas määruses sätestatud üksikasjalikele tehnilistele nõuetele ja katsemenetlustele.
4. Tootja esitab kinnitusasutusele jõuseadme juhtimissüsteemi, sealhulgas kasutusohutust elektrooniliselt kontrollivate arvutite (olemasolu korral) omavolilise ümberehitamise ja modifitseerimise vältimiseks võetud meetmete kirjelduse.
Artikkel 4
ÜRO Euroopa Majanduskomisjoni eeskirjade kohaldamine
Põllu- ja metsamajanduses kasutatavate sõidukite tüübikinnituse suhtes kohaldatakse käesoleva määruse I lisas toodud ÜRO Euroopa Majanduskomisjoni eeskirju ja nende muudatusi.
Artikkel 5
Kasutusohutuse nõudeid ja katsemenetlusi käsitlevad tehnilised kirjeldused
1. Kasutusohutusalased katsemenetlused tuleb läbi viia käesolevas määruses sätestatud katsenõuete kohaselt.
2. Katsed viib läbi kinnitusasutus või need viiakse läbi kinnitusasutuse juuresolekul või kinnitusasutus annab katse läbiviimise loa tehnilisele teenistusele.
3. Mõõtmismeetodid ja katsetulemused teatatakse kinnitusasutusele katsearuandes, mille vorm on kindlaks määratud määruse (EL) nr 167/2013 artikli 68 punktis f.
Artikkel 6
Sõiduki struktuuri terviklikkust käsitlevad nõuded
Määruse (EL) nr 167/2013 artikli 17 lõike 2 punktis a nimetatud sõiduki struktuuri terviklikkuse suhtes kohaldatavaid tehnilisi nõudeid tuleb kontrollida käesoleva määruse II lisa kohaselt.
Artikkel 7
Valmistajakiirust, kiirusregulaatoreid ja kiiruspiirikuid käsitlevad nõuded
Määruse (EL) nr 167/2013 artikli 17 lõike 2 punktis b nimetatud kiiruse, kiirusregulaatorite ja kiiruspiirikute suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse III lisa kohaselt.
Artikkel 8
Kiiretele traktoritele mõeldud rooliseadmeid käsitlevad nõuded
Määruse (EL) nr 167/2013 artikli 17 lõike 2 punktis b nimetatud kiiretele traktoritele mõeldud rooliseadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse IV lisa kohaselt.
Artikkel 9
Rooliseadmeid käsitlevad nõuded
Määruse (EL) nr 167/2013 artikli 17 lõike 2 punktis b nimetatud rooliseadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse V lisa kohaselt.
Artikkel 10
Spidomeetreid käsitlevad nõuded
Määruse (EL) nr 167/2013 artikli 17 lõike 2 punktis b nimetatud spidomeetri suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse VI lisa kohaselt.
Artikkel 11
Nähtavusala ja klaasipuhasteid käsitlevad nõuded
Määruse (EL) nr 167/2013 artikli 17 lõike 2 punktis c nimetatud nähtavusala ja klaasipuhastite suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse VII lisa kohaselt.
Artikkel 12
Klaaspindu käsitlevad nõuded
Määruse (EL) nr 167/2013 artikli 17 lõike 2 punktis c nimetatud klaaspindade suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse VIII lisa kohaselt.
Artikkel 13
Tahavaatepeegleid käsitlevad nõuded
Määruse (EL) nr 167/2013 artikli 17 lõike 2 punktis c nimetatud tahavaatepeeglite suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse IX lisa kohaselt.
Artikkel 14
Juhi teabesüsteeme käsitlevad nõuded
Määruse (EL) nr 167/2013 artikli 17 lõike 2 punktis c nimetatud juhi teabesüsteemide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse X lisa kohaselt.
Artikkel 15
Valgustust ja valgussignaalseadmeid ning nende valgusallikaid käsitlevad nõuded
Määruse (EL) nr 167/2013 artikli 17 lõike 2 punktis d nimetatud valgustuse ja valgussignaalseadmete ning nende valgusallikate suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XI lisa kohaselt.
Artikkel 16
Valgustusseadmeid käsitlevad nõuded
Määruse (EL) nr 167/2013 artikli 17 lõike 2 punktis d nimetatud valgustusseadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XII lisa kohaselt.
Artikkel 17
Sõitjate kaitse süsteeme, sealhulgas sisustust, peatugesid, turvavöösid ja sõiduki uksi käsitlevad nõuded
Määruse (EL) nr 167/2013 artikli 17 lõike 2 punktis e nimetatud sõitjate kaitse süsteemide, sealhulgas sisustuse, peatugede, turvavööde ja sõiduki uste suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XIII lisa kohaselt.
Artikkel 18
Sõiduki välispoolt ja lisaseadmeid käsitlevad nõuded
Määruse (EL) nr 167/2013 artikli 17 lõike 2 punktis f nimetatud sõiduki välispoole ja lisaseadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XIV lisa kohaselt.
Artikkel 19
Elektromagnetilist ühilduvust käsitlevad nõuded
Määruse (EL) nr 167/2013 artikli 17 lõike 2 punktis g nimetatud elektromagnetilise ühilduvuse suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XV lisa kohaselt.
Artikkel 20
Helisignaalseadmeid käsitlevad nõuded
Määruse (EL) nr 167/2013 artikli 17 lõike 2 punktis h nimetatud helisignaalseadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XVI lisa kohaselt.
Artikkel 21
Küttesüsteeme käsitlevad nõuded
Määruse (EL) nr 167/2013 artikli 17 lõike 2 punktis i nimetatud küttesüsteemide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XVII lisa kohaselt.
Artikkel 22
Sõiduki omavolilise kasutamise takistamiseks mõeldud seadmeid käsitlevad nõuded
Määruse (EL) nr 167/2013 artikli 17 lõike 2 punktis j nimetatud sõiduki omavolilise kasutamise takistamiseks mõeldud seadmete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XVIII lisa kohaselt.
Artikkel 23
Registreerimismärke käsitlevad nõuded
Määruse (EL) nr 167/2013 artikli 17 lõike 2 punktis k nimetatud registreerimismärkide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XIX lisa kohaselt.
Artikkel 24
Andmesilte ja märgistusi käsitlevad nõuded
Määruse (EL) nr 167/2013 artikli 17 lõike 2 punktis k nimetatud andmesiltide ja märgistuse suhtes kohaldatavaid nõudeid tuleb kontrollida käesoleva määruse XX lisa kohaselt.
Artikkel 25
Mõõtmeid ja haagise masse käsitlevad nõuded
Määruse (EL) nr 167/2013 artikli 17 lõike 2 punktis l nimetatud mõõtmete ja haagise masside suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXI lisa kohaselt.
Artikkel 26
Suurimat täismassi käsitlevad nõuded
Määruse (EL) nr 167/2013 artikli 17 lõike 2 punktis l nimetatud suurima täismassi suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXII lisa kohaselt.
Artikkel 27
Lisalasti käsitlevad nõuded
Määruse (EL) nr 167/2013 artikli 17 lõike 2 punktis l nimetatud lisalasti suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXIII lisa kohaselt.
Artikkel 28
Elektrisüsteemide ohutust käsitlevad nõuded
Määruse (EL) nr 167/2013 artikli 17 lõike 2 punktis m nimetatud elektrisüsteemide suhtes kohaldatavaid nõudeid tuleb kontrollida käesoleva määruse XXIV lisa kohaselt.
Artikkel 29
Kütusepaake käsitlevad nõuded
Määruse (EL) nr 167/2013 artikli 17 lõike 2 punktides a ja m ning artikli 18 lõike 2 punktis l nimetatud kütusepaakide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXV lisa kohaselt.
Artikkel 30
Tagumisi allasõidutõkkeid käsitlevad nõuded
Määruse (EL) nr 167/2013 artikli 17 lõike 2 punktis n nimetatud tagumiste allasõidutõkete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXVI lisa kohaselt.
Artikkel 31
Külgmisi allasõidutõkkeid käsitlevad nõuded
Määruse (EL) nr 167/2013 artikli 17 lõike 2 punktis o nimetatud külgmiste allasõidutõkete suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXVII lisa kohaselt.
Artikkel 32
Lastiplatvorme käsitlevad nõuded
Määruse (EL) nr 167/2013 artikli 17 lõike 2 punktis p nimetatud lastiplatvormide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXVIII lisa kohaselt.
Artikkel 33
Pukseerimisseadiseid käsitlevad nõuded
Määruse (EL) nr 167/2013 artikli 17 lõike 2 punktis q nimetatud pukseerimisseadiste suhtes kohaldatavaid tehnilisi nõudeid tuleb kontrollida käesoleva määruse XXIX lisa kohaselt.
Artikkel 34
Rehve käsitlevad nõuded
Määruse (EL) nr 167/2013 artikli 17 lõike 2 punktis r nimetatud rehvide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXX lisa kohaselt.
Artikkel 35
Porikaitsesüsteeme käsitlevad nõuded
Määruse (EL) nr 167/2013 artikli 17 lõike 2 punktis s nimetatud porikaitsesüsteemide suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXXI lisa kohaselt.
Artikkel 36
Tagasikäiku käsitlevad nõuded
Määruse (EL) nr 167/2013 artikli 17 lõike 2 punktis t nimetatud tagasikäigu suhtes kohaldatavaid nõudeid tuleb kontrollida käesoleva määruse XXXII lisa kohaselt.
Artikkel 37
Roomikuid käsitlevad nõuded
Määruse (EL) nr 167/2013 artikli 17 lõike 2 punktis u nimetatud roomikute suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXXIII lisa kohaselt.
Artikkel 38
Mehaanilisi haakeseadiseid käsitlevad nõuded
Määruse (EL) nr 167/2013 artikli 17 lõike 2 punktis v nimetatud mehaaniliste haakeseadiste suhtes kohaldatavaid katsemenetlusi ja tehnilisi nõudeid tuleb rakendada ja kontrollida käesoleva määruse XXXIV lisa kohaselt.
III PEATÜKK
LIIKMESRIIKIDE KOHUSTUSED
Artikkel 39
Sõidukite, süsteemide, osiste ja eraldi seadmestike tüübikinnitus
Alates 1. jaanuarist 2018 peavad riiklikud asutused määrusele (EL) nr 167/2013 ja käesolevale kasutusohutust käsitlevale määrusele mittevastavate uute sõidukite korral keelama selliste sõidukite turul kättesaadavaks tegemise, registreerimise ja kasutuselevõtu.
Artikkel 40
Sõidukite, süsteemide, osiste ja eraldi seadmestike riiklik tüübikinnitus
Riiklikud asutused ei tohi keelduda sõiduki, süsteemi, osise või eraldi seadmestiku tüübile riikliku tüübikinnituse andmisest kasutusohutusega seotud põhjustel, kui sõiduk, süsteem, osis või eraldi seadmestik vastab käesolevas määruses sätestatud nõuetele, v.a nõuded alljärgneva kohta:
a)
artiklis 25 sätestatud sõiduki mõõtmed ja haagise mass;
b)
artiklis 26 sätestatud suurim täismass;
c)
artiklis 37 sätestatud C-kategooria traktorite ühe roomikurulliku keskmine kontaktsurve maapinnale ja suurim koormus;
d)
üle 2,55 m laiuste S-kategooria sõidukite artiklis 16 sätestatud signaaltahvlid ja -kiled.
IV PEATÜKK
LÕPPSÄTTED
Artikkel 41
Jõustumine ja kohaldamine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2016.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. detsember 2014

Labels: 3
7
8
6